Anexa 3 la HCL nr. 59 din 18.11.2021
Contract de prestări servicii
Nr	din	
1. Părțile contractante
În temeiul prevederile Legii serviciului comunitare de utilități publice nr. 51/2006, republicată, cu modificările și completările ulterioare, a Legii a serviciului de salubrizare a localităților nr. 101/2006, republicata, cu modificările si completările ulterioare, a Legii nr. 98/2016, privind achizițiile publice si a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice între
COMUNA RĂDĂȘENI, cu sediul în sat Rădășeni, str. Principală nr. 29, comuna Rădășeni, jud. SUCEAVA, telefon/fax 0230.547.150, E-mail: pradaseni@yahoo.com, cod fiscal 4327545, cont nr. RO67TREZ24A740502200104 deschis la Trezoreria Falticeni, reprezentată prin PERJU NECULAI – Primarul Comunei Rădășeni, în calitate de Achizitor, pe de o parte,
Și
SC		,	adresă	,	telefon/fax
	 număr de înmatriculare	, cod fiscal	, cont	,	deschis	la	,reprezentată	prin
	funcția	Administrator în calitate de prestator, pe de altă parte.
2. Definiții
2.1 - în prezentul contract următorii termeni vor fi interpretați astfel:
a. contract - reprezintă prezentul contract și toate Anexele sale;
b. Deșeuri Municipale - înseamnă deșeuri generate de către utilizatorii casnici și deșeuri similare generate de către agenți economici și instituții publice;
c. Deșeuri în amestec - deșeurile menajere și similare obișnuite, resturi alimentare sau cele rezultate din producerea hranei zilnice generate de către utilizatorii casnici și de catre agenți economici și instituții publice, cu excepția celor provenite din producție: industrii producătoare, supermarketuri, hoteluri, spitale, cantine, restaurante, fast-food, alimentație publica, magazine de desfacere mărfuri cu amănuntul și en gross, companii de transport, etc.
d. Deșeuri Reciclabile - deșeurile din categoria materialelor reciclabile - hârtie, cartoane, PET-uri, folie, pungi de plastic, doze de aluminiu, sticla, etc. generate de către utilizatorii casnici și de către agenți economici și instituții publice inclusiv „Deșeurile din ambalaje".
e. benflciar și executant - părțile contractante, așa cum sunt acestea numite în prezentul contract; f. prețul contractului - prețul plătibil executantului de către achizitor, în baza contractului pentru îndeplinirea integrală și corespunzătoare a tuturor obligațiilor sale, asumate prin contract;
g. amplasamentul lucrării - locul unde executantul execută lucrarea;
h. forța majoră - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți / zi - zi calendaristică; an - 365 zile.
3. Interpretare
3.1 În prezentul contract, cu excepția unei prevederi contrare cuvintele la forma singular vor include forma de plural și vice-versa, acolo unde acest lucru este permis de context.
3.2 Termenul "zi" sau "zile" sau orice referire la zile reprezintă zile calendaristice dacă nu se specifică în mod diferit.
4. Obiectul principal al contractului
4.1 - Executantul se obligă să presteze activitatea de colectare separată și transportul separat al deșeurilor municipale și al deșeurilor similare provenind de pe raza Comunei Rădăşeni, în conformitate cu obligațiile asumate prin prezentul contract.
4.2 - Beneficiarul se obligă să plătească prestatorului prețul convenit în prezentul contract, pentru prestarea serviciilor.
5. Cantitatea și calitatea serviciului și indicatorilor de performanță
5.1 Prezentul contract s-a încheiat pentru prestarea urmatoarelor servicii:
a. Colectarea și transportul deșeurilor municipale, fracția UMEDĂ - 520,00 tone/an
b. Colectarea și transportul deșeurilor municipale, fracția USCATĂ – 30 tone/an
c. Colectarea și transportul deșeurilor provenite din demolări și reamenajări - 20 tone/an
5.2.Colectarea deșeurilor municipale se va face după cum urmează:
	Perioada
	Categoria de deșeuri
	Zilele în care se face colectarea
	Intervalul orar

	....2021
.... 2022
	Reziduale-Umed
		
	8.00-16.00

	
	Reciclabil-Uscat


		
	8.00-16.00



5.3 . Generatorii de DCD-uri, respectiv localnicii si institutiile publice, au obligația de a solicita colectarea acestora, prin contactarea prestatorului de salubritate. 
5.4 Indicatorii de performanță, cantitatea și calitatea serviciului sunt prevăzute în Caietul de sarcini parte integrantă din contract si in Regulamentul de organizare si funcționare a serviciului public de salubrizare.
5.5 Indicatorii de performanță stabilesc condițiile ce trebuie respectate de operatori în asigurarea serviciului de salubrizare menajeră.
5.6 Indicatorii de performanță asigură condițiile pe care trebuie să le îndeplinească serviciile de salubrizare menajeră având în vedere:
a) continuitatea din punct de vedere cantitativ și calitativ;
b) adaptarea permanentă la cerințele utilizatorilor;
c) excluderea oricărei discriminări privind accesul la serviciile de salubrizare menajeră;
d) respectarea reglementărilor specifice din domeniul salubrizării.
e) calitatea activităților și serviciului prestate vor fi conforme cu SREN ISO 9001/2008 sau echivalente.
f) în cazul neîndeplinirii indicatorilor de performanță prevăzuți în caietul de sarcini, Prestatorul are obligația ca, în termen de 3 zile de la notificare, să remedieze situația semnalată de către beneficiar, în caz contrar aplicându-se penalități de 5%, din valoarea facturii pentru luna curentă.
(1) Ora limită de verificare a serviciului prestat va fi în intervalul orar 9:00 - 16:00.
6. Prețul contractului
6.1 (1) Tarifele pe care prestatorul are dreptul să le aplice la data de începere a contractului sunt următoarele:
	Nr. crt
	Denumire serviciu
	UM
	Cantitate
	Preț unitar lei, (fără TVA)
	Total (lei, fără TVA)

	0
	A
	B
	C
	D
	E= CxD

	1
	colectarea şi transportul separat al deşeurilor fractie umedă de pe raza Comunei Rădăşeni
	Tona/an
	520,00
	
	

	2
	colectarea şi transportul separat al deşeurilor fractie uscata de pe raza Comunei Rădăşeni
	Tona/an
	30,00
	
	

	3
	Colectarea si transportul separat al DCD de pe raza Comunei Rădăşeni
	Tona/an
	20,00
	
	

	4
	TOTAL (Lei, fara TVA)/LUNA
	
	
	
	

	5
	TVA 19%
	
	
	
	

	6
	VALOARE TOTALA (rd.5+6)
	
	
	
	



6.2 Valoarea totală a contractului de colectarea si transportul deșeurilor municipale colectate de pe raza Comunei Rădăşeni este de 	 lei/an fara TVA, la care se adauga
TVA in valoare de 	
(1) Situația de lucrări lunară va cuprinde:
· recepțiile cantitative zilnice ale deșeurilor municipale și similare transportate în Depozitul Ecologic Moara;
· centralizator lunar cantități deșeu menajer transportate în Depozitul Ecologic Moara;
· situația numărului de reclamații primite în luna cu timpul de rezolvare a fiecăreia dintre ele;
6.3 - Facturarea se face lunar, în baza tarifelor negociate si stipulate in art. 6.1 pentru cantitățile efective.
6.4 . - Factura va cuprinde elementele de identificare a Beneficiarului, cantitățile facturate, tariful aplicat, inclusiv baza legală.
6.5 - Factura pentru prestarea serviciului se emite cel mai târziu până la data de 15 a lunii următoare celei în care prestația a fost efectuată. Facturile vor fi trimise beneficiarului printr-un delegat sau prin fax, mail, servicii poștale sau curîerat, sau orice mijloc care asigură comunicarea acestora, la datele de contact menționate în contract. Beneficiarul este obligat să achite facturile reprezentând contravaloarea serviciului de care a beneficiat, în termenul de scadență de 15 zile de la data primirii facturii.
6.6 - In cazul in care Beneficiarul nu contesta in scris, facturile emise de Prestator, in termen de 3 zile calendaristice de la primirea lor, acestea se considera acceptate la plata, reprezentând inscrisuri care atesta o creanța certa, lichida si exigibila in accepțiunea art. 1014 alin.l, Cod pr.civ., chiar daca facturile nu sunt semnate si/sau stampilate de Beneficiar. Facturile sunt considerate acceptate la plată chiar dacă sunt primite și semnate de către prepuși sau împuterniciți ai beneficiarului.
6.7 - Neachitarea facturii în termen de 15 de zile de la data primirii facturii atrage penalități de intarziere/dobanzi legale, in cuantumul prevăzut de art. 3 alin.2 indice 1 din O.G. nr. 13/2011 privind dobânda legala remuneratorie si penalizatoare pentru obligații bănești, precum si pentru reglementarea unor masuri financiar-fiscale in domeniul bancar prin raportare la Legea nr. 72/2013 privind masurile pentru combaterea întârzierii in executarea obligațiilor de plata a unor sume de bani rezultând din contracte incheiate intre profesioniști si intre aceștia si autorități contractante, dupa caz
6.8 - Penalitățile se datorează începând cu prima zi după data scadenței;
6.9 - Valoarea totală a penalităților poate depăși cuantumul debitului și se constituie venit al Prestatorului
6.10 - Plățile parțiale făcute cu privire la o factură reprezintă recunoașterea întregii facturi.
6.11 - Dacă sumele datorate, inclusiv penalitățile/majorările, nu au fost achitate în termen de 15 de zile calendaristice de la expirarea termenului prevăzut la alin. (3), Prestatorul poate suspenda executarea contractului cu un preaviz de 3 zile calendaristice, adresat Beneficiarului punând in vedere exclusivitatea prestării serviciului de către Prestator
6.12 - Reluarea prestării serviciului se va face în termen de maximum 3 zile de la efectuarea plății.
7. Durata contractului
7 . 1 -Durata prezentului contract este de 12 luni incepand cu data semnarii contractului, cu posibilitatea prelungirii acesteia prin act adițional, dar nu mai mult de data semnarii contractului de delegare cu operatorul unic, desemnat de catre Asociatia de Dezvoltare Intercomunitara de Gestionare a Deseurilor in Judetul Suceava.

8. Executarea contractului
8.1 Executarea contractului începe cu data semnarii contractului si prezentarea Garantiei de buna executie.
9. Documentele contractului
· caietul de sarcini;
· regulamentul de organizare și funcționare a serviciului public de salubrizare al Comunei Rădăşeni
· oferta Prestatorului;
· autorizația de mediu nr	;
· garantia de buna executie;
10. Drepturile prestatorului
10.1 - Să încaseze lunar contravaloarea serviciilor prestate/contractate, corespunzător tarifului prevăzute la art. 6.1
10.2 - Să aplice penalități in cuantumul prevăzut de art. 3 alin. 2 indice 1 din O.G. nr. 13/2011 privind dobânda legala remuneratorie si penalizatoare pentru obligații bănești, precum si pentru reglementarea unor masuri financiar-fiscale in domeniul bancar prin raportare la Legea nr. 72/2013 privind masurile pentru combaterea întârzierii in executarea obligațiilor de plata a unor sume de bani rezultând din contracte încheiate intre profesioniști si intre aceștia si autorități contractante, acestea calculându-se la debitele datorate. Penalitățile pot depăși debitele la care se calculează. Pentru penalitățile de întârziere nu se emit facturi.
10.3 - Să solicite recuperarea debitelor în instanta;
10.4 - Să initieze modificarea si completatea contractului de sortare a deșeurilor recilabile, ori de cate ori apar elemente noi in baza normelor legale, prin acte adiționale;
11. Obligațiile prestatorului
11.1 - Prestatorul se obliga sa execute lucrările si serviciile la timp si de buna calitate, respectând normele sanitare de igiena, normele de protecția muncii si P.S.I.
11.2 - Prestatorul asigura continuitatea serviciului, cu excepția cazurilor de forța majoră, așa cum sunt acestea definite prin lege;
11.3 - Prestatorul va transmite Beneficiarului, facturile si documentele de plata:
· adresa de corespondență: localitatea Rădăşeni, str. Principală, nr. 29, jud. Suceava 
· adresa de -mail: : pradaseni@yahoo.com
· tel. fax 0230.547.150
11.4 - Să fundamenteze tarife/taxe pentru colectare separată conform reglementarilor ANRSC.
11.5 - Asigură prin raportare trimestriala către UAT, trasabilitatea deșeurilor reciclabile si răspunde împreuna cu UAT-ul de îndeplinirea obiectivelor de deviere de la depozitare.
11.6 - Informează cetățenii împreuna cu UAT -ul, despre felul in care trebuie sa separe deseurile la sursa, despre obligațiile ce le revin in calitate de utitlizator al serviciului.
11.7 - Instruiește personalaul propriu in raport cu planurile specifice de colectare si gestionare a desurilor pentru fiecare UAT unde prestează serviciul.
11.8 - Informează lunar, sau ori de cate ori este nevoie, UAT-ul despre problemele apărute in procesul de colectare a deșeurilor.
11.9 - Să accepte modificarea graficului de colectare în cazul în care activitățile programate conform acestuia ar trebui să se desfășoare în zilele de sărbători legale (1 Mai, Rusalii, etc.).
12. Drepturile beneficiarului
12.1 - Beneficiarul poate să conteste în scris facturile când constată încălcarea prevederilor contractuale, in termen de 3 zile calendaristice de la primirea lor; în cazul în care facturile nu sunt contestate în scris în termen de 3 zile de la primire acestea sunt considerate ca fiind acceptate la plată, sumele reprezentând contravaloarea facturilor constituind creanțe certe, lichide și exigibile.
12.2 Să i se presteze activitatea de sortare a deșeurilor reciclabile, cu peridiocitatea si in condițiile stabilite in contract;
12.3 Să sesizeze prestatorului orice deficiente coonstatate in sfera activității de sortare a deșeurilor reciclabile si sa faca propuneri vazand înlăturarea acestora, îmbunătățirea activității si creșterea calitaqtii serviciului;
13. Obligațiile beneficiarului
13.1 - Beneficiarul se obligă să plătească executantului prețul convenit in prezentul contract, pentru execuția serviciilor în termen de 30 zile de la data primirii facturii.
13.2 - Beneficiarul are obligația sa sesizeze unității executoare orice abateri ale angajaților acesteia, repartizați pentru executarea lucrărilor.
13.3 - Beneficiarul trebuie să desemneze un reprezentant, din rândul angajaților proprii, în prezența căruia să se facă preluarea deșeurilor și care să confirme efectuarea prestării serviciilor conform contractului, în persoana ......................
13.4  -Să nu amestece deșeurile reciclabile cu cele menajere.
13.5  -Să accepte întreruperea temporara a prestarii serviciului pentru/ca urmare a executiei unor lucrări prevăzute în programele de reabilitate, extindere si modernizare a infrastructurii.
14. Sancțiuni pentru neîndeplinirea culpabilă a obligațiilor
14.1 - În cazul în care, din vina sa exclusivă, prestatorul nu reușește să-și îndeplinească obligațiile asumate prin contract, atunci beneficiarul este îndreptățit de a deduce din prețul contractului, ca penalități de întârziere, o sumă echivalentă cu o cotă de 0,01 %/zi de întârziere, din valoarea serviciilor neexecutate, conform graficului de execuție.
14.2 - Neachitarea facturii în termen de 15 de zile de la data primirii facturii, atrage penalități de întârziere/ dobânzi legale, în cuantumul prevăzut de art. 3 alin. (2) indice 1) din O.G. nr. 13/2011 privind dobânda legala remuneratorie și penalizatoare pentru obligații bănești, precum si pentru reglementarea unor masuri financiar-fiscale in domeniul bancar prin raportare la Legea nr. 72/2013 privind masurile pentru combaterea întârzierii in executarea obligațiilor de plata a unor sume de bani rezultând din contracte incheiate intre profesioniști si intre aceștia si autorități contractante, dupa caz. Valoarea totala a penalităților poate depasi cuantumul debitului si se constituie venit al Operatorului.
14.3 - Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul reziliat de drept și de a pretinde plata de daune-interese.
14.4 - Beneficiarul își rezervă dreptul de a renunța oricând la contract, printr-o notificare scrisă adresată pretatorului fără nicio compensație, dacă acesta din urmă dă faliment, cu condiția că această renunțare să nu prejudicieze sau să afecteze dreptul la acțiune sau despăgubire pentru prestator. In acest caz, prestatorul are dreptul de a pretinde numai plata corespunzătoare pentru partea din contract prestată până la data denunțării unilaterale a contractului.
15. Întârzierea și sistarea prestării serviciilor
15.1 - În cazul în care:
1) volumul sau natura serviciilor neprevăzute; sau
11) condițiile climaterice excepțional de nefavorabile; sau
111) oricare alt motiv de întârziere care nu se datorează prestatorului și nu a survenit prin încălcarea contractului de către acesta;
îndreptățesc prestatorul de a solicita sistarea și / sau prelungirea termenului de prestare a serviciilor sau a oricărei părți a acestora, atunci, prin consultare, părțile vor stabili, prin act adițional:
112) orice prelungire a duratei de prestare la care contractorul are dreptul;
113) totalul cheltuielilor suplimentare, care se va adăuga la prețul contractului.
16. Modalități de plată
16.1 - Beneficiarul se obligă să plătească prestatorului prețul convenit în termen de maxim 30 zile de la primirea facturii de la prestator.
16.2 - Dacă beneficiarul nu onorează facturile în termen de 14 zile de la expirarea perioadei convenite conform art. 15.1, atunci prestatorul are dreptul de a diminua ritmul prestării serviciilor. Imediat ce beneficiarul își onorează restanța, contractantul va relua prestarea serviciilor în cel mai scurt timp posibil.
17. Ajustarea si modificarea prețului contractului
17.1- Pentru serviciile prestate, plățile datorate de achizitor prestatorului sunt tarifele declarate în propunerea financiară, anexă la contract.
18. Ajustarea si modificarea prețului contractului
18.1 - Pentru serviciile prestate, plățile datorate de achizitor prestatorului sunt tarifele declarate în propunerea financiară, anexă la contract.
18.2 - Prețul contractului nu se ajustează.
18. Amendamente
18.1 - Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional.
19. Cesiunea
19.1 - Într-un contract de achiziție publică este permisă doar cesiunea creanțelor născute din acel contract, obligațiile născute rămânând în sarcina părților contractante, astfel cum au fost stipulate și asumate inițial.
19.2 - Cesiunea nu va exonara executantul de nicio responsabilitate privind garanția sau orice alte obligații asumate prin prezentul contract.
20. Forța majoră
20.1 - Forța majora este constatată de o autoritate competentă.
20.2 - Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
20.3 - Îndeplinirea contractului va fi suspendată în perioada de acțiune a forței majore, dar fară a prejudicia drepturile ce li se cuveneau părților până la apariția acesteia.
20.4 - Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
20.5 - Dacă forța majoră acționează sau se estimează că va acționa o perioada mai mare de 4 luni, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.
21. Soluționarea litigiilor
21.1 - Beneficiarul și prestatorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
21.2 - Dacă, după 15 zile de la începerea acestor tratative, beneficiarul și prestatorul nu reușesc să rezolve în mod amiabil o divergență contractuală, părțile se pot adresa instanțelor judecătorești române competente conform art. 126 alin.l Cod de procedura civilă.
22. Limba care guvernează contractul
22.1 - Limba care guvernează contractul este limba română.
23. Comunicări
23.1 - (1) Orice comunicare între părți, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii cât și în momentul primirii.
23.2 - Comunicările între părți se pot face și prin telefon, fax sau e-mail cu condiția confirmării în scris a primirii comunicării.
24. Confidențialitate/protecția datelor
24.1 - Părțile îsi garantează reciproc confidențialitatea deplină asupra informațiilor la care au acces în baza prezentului contract, atât pe durata derulării contractului cât și după terminarea acestuia. Părțile vor restrânge dezvăluirea informației confidențiale numai la acei angajați care trebuie să o cunoască în scopul prestării serviciilor agreate prin contract, informadu-i referitor la obligațiile privind confidențialitatea ce decurg din prezentul contract și referitor la interdicția de a dezvălui informația confidențială vreunei terțe părti fără consimțământul prealabil scris al părtii ce oferă informația.
24.2 - Obligațiile de păstrare a confidențialității și de neutilizare a informațiilor confidențiale nu se aplică acelor informații confidențiale în privința cărora partea receptoare este în măsură să probeze ca, la data dezvăluirii, informația era deja de domeniul public sau era deja în posesia sa sau a devenit de domeniul public prin publicarea ei sau prin alta modalitate care nu ii este imputabilă sau a fost obținută de către partea receptoare de la o terța parte care avea dreptul sa dezvăluie informația
24.3 - Datele cu caracter personal sunt prelucrate în scopul executării optime a contractului, temeiul juridic al prelucrării fiind art. 6 alin. (1) lit. b) din Regulamentul nr. 679 din 27.04.2016.
25. Legea aplicabilă contractului
25.1 - Contractul va fi interpretat conform legilor din România.
Părțile au înțeles să încheie azi	prezentul	contract în 2 (doua) exemplare, cate unul
pentru fiecare dintre parti.
Prestator,Achizitor,

COMUNA RĂDĂŞENI							Administrator 
Primar,	 
Neculai NECULAI
